CELEX: 62018TN0127
Language: sk
Date: 2018-02-28 00:00:00
Title: Vec T-127/18: Žaloba podaná 28. februára 2018 – Cortina und FLA Europe/Komisia

23.4.2018   
            
            
               SK
            
            
               Úradný vestník Európskej únie
            
            
               C 142/66
            
         Žaloba podaná 28. februára 2018 – Cortina und FLA Europe/Komisia
   (Vec T-127/18)
   (2018/C 142/84)
   Jazyk konania: holandčina
   
      Účastníci konania
   
   
      Žalobkyne: Cortina (Oudenaarde, Belgicko) a FLA Europe (Oudenaarde) (v zastúpení: S. De Knop, B. Natens a A. Willems, advokáti)
   
      Žalovaná: Európska komisia
   
      Návrhy
   
   Žalobkyne navrhujú, aby Všeobecný súd:
   
               —
            
            
               vyhlásil žalobu za prípustnú;
            
         
               —
            
            
               vyhlásil vykonávacie nariadenie Komisie (EÚ) 2017/2232 zo 4. decembra 2017, ktorým sa opätovne ukladá konečné antidumpingové clo a s konečnou platnosťou sa vyberá predbežné clo uložené na dovoz určitej obuvi so zvrškom z usne s pôvodom v Čínskej ľudovej republike a vo Vietname a vyrobenej určitými vyvážajúcimi výrobcami v Čínskej ľudovej republike a vo Vietname a ktorým sa vykonáva rozsudok Súdneho dvora v spojených veciach C-659/13 a C-34/14 za neplatné a
            
         
               —
            
            
               uložil Komisii povinnosť nahradiť trovy konania.
            
         
      Dôvody a hlavné tvrdenia
   
   Na podporu svojej žaloby žalobkyne uvádzajú tri žalobné dôvody.
   
               1.
            
            
               Prvý žalobný dôvod sa zakladá na porušení článku 5 ods. 1 a 2 ZEÚ, pretože pre napadnuté nariadenie neexistuje právny základ. Žalobkyne tvrdia, že došlo k porušeniu zásady inštitucionálnej rovnováhy v zmysle článku 13 ods. 2 ZEÚ.
            
         
               2.
            
            
               Druhý žalobný dôvod sa zakladá na porušení článku 266 ZFEÚ, pretože nedošlo k prijatiu nevyhnutných opatrení na vykonanie rozsudku zo 4. februára 2016, C & J Clark International (C-659/13 a C-34/14, EU:C:2016:74).
            
         
               3.
            
            
               Tretí žalobný dôvod sa zakladá na porušení článku 5 ods. 1 ZEÚ, pretože sa prijal právny akt, ktorý ide nad rámec toho, čo je potrebné na dosiahnutie jeho cieľa.